
Eselamu alejkum.


Kakav je stav islama o pisanju romana u kojima su izmišljeni likovi i događaji?


* 
* 
* 
* 
* 
* 
* 

 
PROPIS PISANJA ROMANA SA IZMIŠLJENIM LIKOVIMA

Alejkumusselam ve rahmetullahi ve berekatuhu.


Hvala Allahu i neka je salavat i selam na posljednjeg vjerovjesnika, a zatim:


Nema razilaženja među učenjacima da nije dozvoljeno pisati romane, pripovjetke, pjesme i priče zasnovane na imaginarnim i izmišljenim događajima ako u sebi sadrže:


– pozivanje u ***[kufr](https://pitajucene.com/search/kufr/questions/ "Pretraži pitanja o kufru")***, ***[širk](https://pitajucene.com/search/%C5%A1irk/questions/ "Pretraži pitanja o širku")*** ili harame i veličanje istih


– umanjivanje značaja vjere i vjernika a veličanje grijeha i griješnika.


A razilaze se oko propisa pisanja imaginarnih i izmišljenih priča ili romana u kojima nema gore spomenutog na dva poznata stava: pokuđenost i dozvola. Ispravno je ovo drugo, a Allah zna najbolje.


Oni koji dozvoljavaju uslovljavaju da cilj pisanja bude plemenit i uzvišen, poput toga da cilj bude edukacija i obrazovanje, tj. prenošenje znanja na književni način, ili pozivanje u plemenite i uzvišene osobine, ili ako su zasnovane na moralnim i društevnim vrijednostima koje su u skladu šerijata, svejedno bilo na jeziku ljudi, životinja ili neživih premeta.


Od poznatih pripovjetki i romana su „El-Mekamat“ od El-Haririja (u kojoj su izmišljeni likovi) i „Kelila i Dimna“ od Ibn El-Mukaffe’a (koja je napisana na jeziku životinja a opisuju život ljudi i ljudsko ponašanje) koje su općeprihvaćene među ulemom i muslimanima uopćeno.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


